section_heading: Biskup mostarsko-duvanjski
paragraph_text: Buconjić je od 1905. do 1909. godine sagradio Biskupski ordinarijat na Glavici u Mostaru i uselio se u njega 24. ožujka 1909. godine. Buconjić je 1899. doveo časne sestre franjevke iz Maribora u Mostar. Iste godine je sagradio sirotište u Bijelom Polju, kojim su one upravljale te im je kupio i zemljište u Nevesinju. Buconjić je želio da se sestre franjevke posvete odgoju siromašne ženske djece. Sestrama milosrdnicama, koje su već bile prisutne u Hercegovini kada je Buconjić postao biskup, dao je kuću i dvorište u Ljubuškom.